text: آج مجھے خوشی ہے کہ اتر پردیش میں پہلے جو حکومت تھی اس کو ہم خط لکھتے رہتے تھے۔ ہم کہتے تھے کہ آپ ہمیں لسٹ دو، لسٹ بناؤ، آپ کے ریاست میں کتنے کنبے ہیں جن کے پاس گھر نہیں ہے، ہندوستانی حکومت منصوبہ بنانا چاہتی ہے۔ مجھے دکھ کے ساتھ کہنا پڑتا ہے کہ پچھلی حکومت کو غریبوں کے گھر بنانے میں دلچسپی نہیں تھی۔ ہم نے اتنا دباؤ ڈالا، اتنا دباؤ ڈالا، تب جا کر مشکل سے 10000 لوگوں کی لسٹ دی۔ لیکن جب یوگی جی کی حکومت آئی تو دھڑادھڑ انہوں نے کام شروع کیا اور آج لاکھوں کی تعداد میں نام انہوں نے رجسٹر کروا دیئے۔ اتنا ہی نہیں، آج مجھے جن کے گھر بننے والے ہیں، ان کے لیے رقم دینے کا بھی مجھے موقع ملا۔